SL Uradni list Evropske unije C 194/4

Sodba Sodišča (tretji senat) z dne 10. maja 2012 (predlogi za sprejetje predhodnih odločb Tribunal administratif de Montreuil – Francija) – Santander Asset Management SGIIC SA v imenu FIM Santander Top 25 Euro Fi (C-338/11) proti Directeur des résidents à l’étranger et des services généraux in Santander Asset Management SGIIC SA v imenu Cartera Mobiliaria SA SICAV (C-339/11), Kapitalanlagegesellschaft mbH v imenu d’Alltri Inka (C-340/11), Allianz Global Investors Kapitalanlagegesellschaft mbH v imenu DBI-Fonds APT št. 737 (C-341/11), SICAV KBC Select Immo (C-342/11), SGSS Deutschland Kapitalanlagegesellschaft mbH (C-343/11), International Values Series of the DFA Investment Trust Co. (C-344/11), Continental Small Co. Series of the DFA Investment Trust Co. (C-345/11), SICAV GA Fund B (C-346/11), Generali Investments Deutschland Kapitalanlagegesellschaft mbH v imenu AMB Generali Aktien Euroland (C-347/11) proti Ministre du Budget, des Comptes publics, de la Fonction publique et de la Réforme de l’État

(Združene zadeve od C-338/11 do C-347/11) (1)

(Člena 63 PDEU in 65 PDEU - Kolektivni naložbeni podjemi za vlaganja v prenosljive vrednostne papirje (KNPVP) - Različno obravnavanje dividend, izplačanih KNPVP, ki niso rezidenti, pri katerih se davek odtegne pri viru, in dividend, izplačanih KNPVP, ki so rezidenti, pri katerih se davek ne odtegne - Nujnost upoštevanja položaja imetnikov enot premoženja pri presoji skladnosti nacionalnega ukrepa s prostim pretokom kapitala - Neobstoj)

2012/C 194/06

Jezik postopka: francoščina

Predložitveno sodišče

Tribunal administratif de Montreuil

Stranke v postopku v glavni stvari

Tožeče stranke: Santander Asset Management SGIIC SA v imenu FIM Santander Top 25 Euro Fi (C-338/11), Santander Asset Management SGIIC SA v imenu Cartera Mobiliaria SA SICAV (C-339/11), Kapitalanlagegesellschaft mbH v imenu Alltri Inka (C-340/11), Allianz Global Investors Kapitalanlagegesellschaft mbH v imenu DBI-Fonds APT št. 737 (C-341/11), SICAV KBC Select Immo (C-342/11), SGSS Deutschland Kapitalanlagegesellschaft mbH (C-343/11), International Values Series of the DFA Investment Trust Co. (C-344/11), Continental Small Co. Series of the DFA Investment Trust Co. (C-345/11), SICAV GA Fund B (C-346/11), Generali Investments Deutschland Kapitalanlagegesellschaft mbH v imenu AMB Generali Aktien Euroland (C-347/11)

Toženi stranki: Directeur des résidents à l'étranger et des services généraux, Ministre du Budget, des Comptes publics, de la Fonction publique et de la Réforme de l’État

Predmet

Predlog za sprejetje predhodne odločbe – Tribunal administratif de Montreuil – Razlaga členov 63 PDEU in 65 PDEU – Razlika v davčnem obravnavanju med kolektivnimi naložbenimi podjemi za vlaganja v prenosljive vrednostne papirje (KNPVP) nerezidenti, za katere se uporablja odtegnitev davka pri viru, in KNPVP rezidenti, za katere se taka odtegnitev ne uporablja – Ovira za prosti pretok kapitala – Nujnost upoštevanja položaja imetnikov enot premoženja za presojo skladnosti odtegnitve davka pri viru s tem načelom

Izrek

Člena 63 PDEU in 65 PDEU je treba razlagati tako, da nasprotujeta ureditvi države članice, ki določa obdavčenje dividend, ki izvirajo iz domače države in jih prejmejo kolektivni naložbeni podjemi za vlaganja v prenosljive vrednostne papirje, ki so rezidenti druge države, z odtegljajem davka pri viru, medtem ko so take dividende oproščene plačila davka, če jih prejmejo kolektivni naložbeni podjemi za vlaganja v prenosljive vrednostne papirje, ki so rezidenti omenjene države članice.

(1) UL C 269, 10.9.2011.